 Xildhibaan Cabdiraxmaan Maxamed Jamaac Cabdiraxmaan Xoog, oo wareysi gaar ah siiyey Wargeyska Geeska Afrika ayaa sidoo kale ka hadlay safar uu Guddoomiyaha Wakiiladu Cabdiraxmaan Maxamed Cabdilaahi Cabdiraxmaan Cirro, uu ku tagay dalka Sweden iyo mooshin ku saabsan Ictiraafka Somaliland oo la hor keenay Barlamaanka Dalka Sweden, waxaanu yidhi isaga oo arimahan ka hadlaya Dawladda Itoobiya inta ay halkan timid ayaa iyadoo la taagan Golaha Wasiiradda Somaliland tidhi baadhis baanu sameeynaynaa, waxa aan leeyahay baadhis uma baahnaa ee waa ay caddahay oo dhawr iyo labaatan qof ayaa la laayey Dhinaca xukuumadda Somaliland isaga oo isla arrintan ka hadlayana waxa uu yidhi, Xukuumadda Siilaanayo waa ay ka xishootay oo afkaba may soo marin inay dhaceen xasuuq iyo gumaad, waxay ku sheegtay dhiilo, dhiilo may ahayn ee xasuuqa cad oo badheedha oo gumaad ah ayuu ahaa Isaga oo hadalkiisa sii watana waxa uu baaq u diray dawladda heer federaal ee dalka Itoobiya, Waxaanu ugu baaqaynaa Dawladda Fadaraalka Itoobiya inay arintaas tallaabo cad ka qaado oo dadkii fal dambiyeedkaas geysayna talaabo sharciya ka qaado, waana in gacan bir ah lagu qabtaa dadkii xasuuqa geystay, waana in laga waraabiya ciqaabta sharciga ah ee ay mutaysteen, laakiin waanu badhaynaa waa arin fudud 